วันนี้มาเดินเล่นที่ The Paseo ถ.กาญจนาภิเษก พาคุณนายมาทำเล็บเลยมาหาร้านใหม่ๆที่ไม่เคยลองทานมั่งดีกว่า หลังจากสแกนมาหนึ่งรอบก็เลยมาลองที่ร้าน Robatayaki เสี่ยงเหมือนกันเพราะไม่มีคนนั่งทานเลยทั้งๆที่นี่ก็ 5โมงเย็นแล้ววันเสาร์ด้วยสิ

หลังจากพลิกเมนูดูจนหมดแล้วก็สั่งเมนูแบบประหยัดดีกว่า เป็นเมนูชุดทงคัตสึ (150฿) กับชุดแซลมอนย่างซีอิ๊ว (195฿) ต้องขอบอกว่าผิดคาดครับ รสชาติใช้ได้ทีเดียว ราคาก็ไม่แพงเลย แต่ขอติที่มิโสะซุปไม่ร้อน มาแบบอุ่นๆเท่านั้นทำให้เสียรสชาติไปหน่อยนึง เครื่องเคียงของแซลมอนย่างซีอิ๊วเป็นถั่วงอกผัดน้ำมันงา อร่อยดีครับ ทงคัตสึก็ไม่มัน สมราคาครับ